La Generalitat Valenciana atorga la Distinció al Mèrit Esportiu al Burjassot CF
2025-07-24

El dia de tots els valencians, el 9 d’octubre, serà més especial si cap per a Burjassot, ja que s’ha fet públic que la Generalitat Valenciana ha concedit al Burjassot CF, club de futbol degà de la Comunitat Valenciana, una de les Distincions al Mèrit Esportiu. Distinció que se li lliurarà en l’acte que tindrà lloc en el Palau de la Generalitat.

El Burjassot CF va a rebre una Placa al Mèrit Esportiu per la seua trajectòria esportiva, capacitat de sacrifici i afany de superació. Un reconeixement que li arriba al club el mateix dia en el qual presenta la seua escola, el dia en el qual tots els jugadors del primer equip i de la seua pedrera són els protagonistes indiscutibles de la jornada.

L’Ajuntament de Burjassot ha rebut la notícia amb gran satisfacció, ja que, a proposta del PSPV-PSOE, el Ple aprovava una moció l’any 2013, amb motiu de la celebració del seu centenari, per sol·licitar la Conselleria d’Educació, Cultura i Esport la concessió de la Placa d’Or de la Generalitat Valenciana al mèrit esportiu al Burjassot CF, just el guardó que rebrà la formació esportiva.

En els seus més de 100 anys de vida, el Burjassot CF ha contribuït de forma notòria a la promoció de l’esport, així com a la difusió dels valors de superació i esportivitat tant a Burjassot com a la Comunitat Valenciana, sent referent en el panorama esportiu.